Mesto Brezová pod Bradlom v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a ustanoveniami zákona č. 245/2008 o výchove a vzdelávaní (školský zákon) a o zmene a doplnení niektorých zákonov a zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov

vydáva

**Dodatok č. 8**

k VŠEOBECNE ZÁVÄZNÉMU NARIADENIU
Mesta Brezová pod Bradlom č. 2/2012

o mieste a čase zápisu dieťaťa na plnenie povinnej školskej dochádzky v základnej škole, o výške príspevku zákonného zástupcu dieťaťa a žiaka na čiastočnú úhradu nákladov na dieťa a žiaka v školách a školských zariadeniach v zriaďovateľskej pôsobnosti mesta a o výške príspevku na nákup potravín v školských jedálňach v zriaďovateľskej pôsobnosti mesta.

1. Pôvodný text IV. časti sa ruší a nahrádza sa nasledovným textom:

**IV. ČASŤ**

**Určenie výšky príspevku zákonného zástupcu dieťaťa a žiaka na nákup potravín v školských jedálňach v zriaďovateľskej pôsobnosti Mesta Brezová pod Bradlom.**

1. Školská jedáleň sa zriaďuje na prípravu, výdaj, konzumáciu jedál a nápojov pre stravníkov v čase ich pobytu v škole. Stravníkom v školskej jedálni sú deti, žiaci, zamestnanci škôl a školských zariadení.
2. Školská jedáleň poskytuje stravovanie za čiastočnú úhradu nákladov, ktoré uhrádza zákonný zástupca dieťaťa alebo žiaka vo výške nákladov na nákup potravín a režijných nákladov. Výška nákladov na nákup potravín je stanovená Ministerstvom školstva, vedy, výskumu a športu Slovenskej republiky, pričom Mesto Brezová pod Bradlom určilo finančné pásmo č. 3.
3. Príspevok, ktorý uhrádza zákonný zástupca na stravovanie v školskej jedálni pri MŠ a v školskej jedálni pri ZŠ na stravníka a jedlo v čase ich pobytu v škole alebo školskom zariadení je určený nasledovne:

|  |  |  |  |  |
| --- | --- | --- | --- | --- |
| Veková kategória stravníkov | Finančný limit na nákup potravín na 1 jedlo (€)1. Finančné pásmo
 | Spolu náklady na nákup potravín | Dotácia na podporu dieťaťa | Spolu platba zákonného zástupcu na 1 deň |
| Desiata | Obed | Olovrant |
| **MŠ denná**stravník - dieťa v MŠ do 6 rokov | 0,38 | 0,90 | 0,26 | 1,54 | - | 1,54 |
| **MŠ denná**stravník - dieťa v MŠ, ktoré navštevuje posledný ročník a nedovŕšilo 6 rokov,alebostravník – dieťa v MŠ, ktoré žije v v domácnosti, ktorej sa poskytuje pomoc v hmotnej núdzi alebo jeho rodičia nedosahujú príjem vo výške životného minima,alebostravník - dieťa v MŠ, ktoré navštevuje posledný ročník a dovŕšilo 6 rokov a žije v domácnosti, ktorej členovia si neuplatnili nárok na zvýšený daňový bonus | 0,38 | 0,90 | 0,26 | 1,54 | 1,30 | 0,24 |
| **ZŠ**stravník – žiak I. stupňa | - | 1,21 | - | 1,21 | - | 1,21 |
| **ZŠ**stravník – žiak I. stupňa, ktorý žije v v domácnosti, ktorej sa poskytuje pomoc v hmotnej núdzi alebo jeho rodičia nedosahujú príjem vo výške životného minima,alebostravník – žiak I. stupňa, ktorý žije v domácnosti, ktorej členovia si neuplatnili nárok na zvýšený daňový bonus | - | 1,21 | - | 1,21 | 1,30 | 1,21 |
| **ZŠ**stravník – žiak II. stupňa | - | 1,30 | - | 1,30 | - | 1,30 |
| **ZŠ**stravník – žiak II. stupňa, ktorý žije v v domácnosti, ktorej sa poskytuje pomoc v hmotnej núdzi alebo jeho rodičia nedosahujú príjem vo výške životného minima,alebostravník – žiak II. stupňa, ktorý žije v domácnosti, ktorej členovia si neuplatnili nárok na zvýšený daňový bonus | - | 1,30 | - | 1,30 | 1,30 | 0,00 |

1. Zákonný zástupca žiaka v základnej škole čiastočne prispieva aj na úhradu režijných nákladov na prevádzku zariadenia školského stravovania a to vo výške 3 €/ mesiac.
2. Dotácia na podporu výchovy k stravovacím návykom dieťaťa sa poskytuje podľa osobitného predpisu 1 a to v sume 1,30 Eur za každý deň, v ktorom sa dieťa zúčastnilo výchovno-vzdelávacej činnosti v materskej škole alebo v základnej škole a odobralo stravu. Za vyučovanie v základnej škole sa považuje aj individuálne vzdelávanie, ktoré sa uskutočňuje bez pravidelnej účasti na vzdelávaní.
3. Dotácia na podporu výchovy k stravovacím návykom dieťaťa sa poskytuje na dieťa v sume 1,30 Eur za každý deň, v ktorom sa dieťa zúčastnilo výchovno-vzdelávacej činnosti v materskej škole alebo v základnej škole (aj individuálne vzdelávanie) a nemohlo odobrať stravu z dôvodu, že zriaďovateľ nezabezpečil diétne jedlo. Dotácia je vyplatená rodičom po splnení podmienok pre príslušnú vekovú kategóriu uvedenú.
4. Zákonný zástupca dieťaťa alebo žiaka je povinný uhradiť finančný príspevok mesačne vopred najneskôr do 15. dňa kalendárneho mesiaca na účet školskej jedálne.
5. Neúčasť na stravovaní je možné nahlásiť v materskej škole vedúcej jedálne deň vopred a v základnej škole najneskôr do 7.30 hod. príslušného dňa. Neúčasť na stravovaní sa zohľadní v nasledujúcom mesiaci.
6. Dodatok č. 8 k VZN č.2/2012 o mieste a čase zápisu dieťaťa na plnenie povinnej školskej dochádzky v základnej škole, o výške príspevku zákonného zástupcu dieťaťa a žiaka na čiastočnú úhradu nákladov na dieťa a žiaka v školách a školských zariadeniach v zriaďovateľskej pôsobnosti mesta a o výške príspevku na nákup potravín v školských jedálňach v zriaďovateľskej pôsobnosti mesta schválilo mestské zastupiteľstvo v Brezovej pod Bradlom dňa 23.02.2022 uznesením č. 21/2022 a nadobúda účinnosť 15. dňom od jeho vyvesenia na úradnej tabuli mesta.

 Mgr. Jaroslav Ciran
 primátor mesta

1. Zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky